cyanic-selkie/wikianc huggingface dataset:
Margaret Mead
Paljastuneet virheelliset tutkimukset
Mead myös tutki Chambri-nimisen kansan sukupuolirooleja ja väitti, että niissä miehet ovat alisteisessa asemassa naisille. Vuosina 1974–1975 Deborah Gewertz teki tutkimusta samalla alueella todeten, ettei mitään tällaista ollut koskaan ollut olemassakaan. Myöhemmin monet yhteiskuntatieteilijät etsivät merkkejä entisistä tai nykyisistä yhteiskunnista, joissa miehet olisivat alisteisessa asemassa naisiin, mutta yhtäkään ei ole löytynyt.
Espanjan muukalaislegioona
thumb|Legioonalaisia Espanjan muukalaislegioona on Espanjan armeijan eliittiyksikkö. Vuoteen 1956 saakka se oli osa Espanjan Afrikan armeijaa yhdessä Regulares-joukkojen kanssa.
Espanjan muukalaislegioona perustettiin 28. tammikuuta 1920 kukistamaan kapinaa Marokossa. Espanjan sisällissodassa legioona tuki Francon johtamia kansallismielisiä. Nykyisin legioonan nimi on La Legión, sillä siihen ei ole pestattu ulkomaalaisia vuoden 1987 jälkeen.
Legioona otti osaa Irakin sotaan ja 2005 se lähetettiin Afganistaniin.
IAAF:n yleisurheilufinaali 2004
IAAF:n yleisurheilufinaali järjestettiin vuonna 2004 toista kertaa. Finaali järjestettiin Monacossa Stade Louis II -stadionilla 18.–19. syyskuuta. Stadionin pienuuden takia moukarinheittokilpailut käytiin jo 5. syyskuuta Unkarin Szombathelyssa.
Ivan Tsih’an sijoittui alun perin moukarinheitossa toiseksi tuloksella 80,44, mutta hänet hylättiin myöhemmin doping-käryn seurauksena. Irina Jattšenko oli naisten kiekonheitossa kolmas tuloksella 64,20, mutta hänetkin hylättiin myöhemmin dopingin takia.
Dmitri Baženov
Dmitri Ivanovitš Baženov (, 7. heinäkuuta 1904 nykyisen Udmurtian Balezinon piirin Karšurin kylä – 1946 Kislovodsk) oli udmurttilainen kirjailija.
Dmitri Baženov syntyi kyläkoulun opettajan perheeseen. Hän kävi Glazovin opettajaopiston ja työskenteli opettajana, Možgan kansanvalistusosaston johtajana, NKP(b):n aluekomitean agitproposaston työntekijänä sekä Jakšur-Bodjan opettajaopiston johtajana.
Baženov tunnetaan parhaiten lehtimiehenä ja kirjallisuuskriitikkona. Hänen kaunokirjallinen pääteoksensa on pienoisromaani Śöd peri (”Musta vihuri”, 1927), joka kuvaa Venäjän kansalaissotaan osallistuneita nuorisoliittolaisia.
Laulava muukalainen
Laulava muukalainen on Jarkko Even taiteilijanimellä Eve julkaistu sooloalbumi vuodelta 1986. Albumi julkaistiin uudelleen remasteroituna CD:nä vuonna 2002. Levyn kappaleet löytyvät kahta lukuun ottamatta (”Kun meri tyyntyy” ja ”Viimeinen syksy”) Even kokoelmalevyltä 20 suosikkia - Rankkasateessa.
Kotlasski tselljulozno-bumažnyi kombinat
thumb|250px|Piipustoa Kotlasski tselljulozno-bumažnyi kombinat eli Kotlasin sellu- ja paperiyhtymä on Luoteis-Venäjällä Arkangelin alueella Korjažmassa sijaitseva metsäteollisuuskeskus. Se kuuluu nykyään Gruppa Ilim -konserniin ja sitä kutsutaan konsernissa Korjažman haaraosastoksi (Filial v Korjažme). Tehtaalla on noin 3300 työntekijää.
Yhtiön kaupalliset suhteet järjestyvät konsernin kautta, mutta konserni ei ole järjestäytynyt länsimaiseen tapaan tuoteryhmittäin, kuten jo esimerkiksi Syktyvkarin paperitehdas, joka kuuluu eteläafrikkalaiselle Mondille.
1990-luvun loppuvuosina tehtaan omistuksesta kilpailivat Ilim Palp (nykyinen Gruppa Ilim) ja Oleg Deripaska
Selluloosantuotanto
Tehtaalla on kaksi viskoosiselluloosantuotantolinjaa ja yksi sulfaattiselluloosantuotantolinja, jossa on selluloosankuivatuskoneena Rauma-Repolan seitsemän metriä leveä selluloosankuivauskone.
Säkkipaperintuotanto
Tehtaalla on kaksi neuvostoliittolaista vanhaa kapeaa säkkipaperikonetta (säkkipaperikoneet 1 ja 2).
Hienopaperintuotanto
Paperikone 5 ja paperikone 6 ovat viisi metriä leveitä, kapeita Voithin hienopaperikoneita, jollainen Neuvostoliiton aikana asennettiin myös Viipurin paperitehtaalle 1988.
Kotlasin selluloosa- ja paperiyhtymä on yksi monipuolisimmin eri paperi- ja kartonkilaatuja tuottava tehdaskokonaisuus Venäjän federaatiossa. Tämä monipuolisuus perustuu neuvostoaikaisiin investointeihin.
Valens (caesar)
Gaius Aurelius Valerius Valens (hallitsijanimeltään Gaius Aurelius Valerius Valens Pius Felix Augustus, kuoli tammi-helmikuussa 317) oli Rooman keisari yhdessä Liciniuksen kanssa 8. lokakuuta 316 alkaen kuolemaansa saakka. Ennen keisariksi tuloaan hän oli toiminut Daakian rajajoukkojen komentajana Liciniuksen alaisuudessa.
Valensin keisariksi nimittänyt Rooman valtakunnan itäosan augustus Licinius oli jo pitkään ollut sotajalalla lännen keisaria Konstantinus Suurta vastaan. Rauhanneuvottelut Konstantinuksen kanssa epäonnistuivat, ja Campus Ardiensiksen taistelussa tammikuussa 317 Licinius hävisi tälle toistamiseen. Huolimatta tappiosta Konstantinus antoi Liciniuksen jäädä virkaan. Hän tyytyi vain ottamaan hallintaansa Liciniuksen hallussa olleet Euroopan puoleiset alueet, mutta vaati, että hänen kiusakseen keisariksi nimitetty Valens erotetaan tehtävästään. Liciniuksen oli pakko suostua tähän, ja niinpä hän antoi teloittaa Valensin joko tammi- tai helmikuussa 317.
Porsche Supercup Saksan Grand Prix 2012
Porsche Supercup Saksan Grand Prix 2012 oli Porsche Supercup -kauden 2012 kuudes osakilpailu, joka ajettiin 22. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
S-400
Ohjusjärjestelmän kehitti Almaz-suunnittelutoimisto 1990-luvun lopulla. Se pohjautuu S-300-ohjusperheeseen ja aluksi sen nimityksen uskotaan olleen S-300PMU-3. Järjestelmään kuuluu neljän tyyppisiä ohjuksia, joista pisimmälle kantava yltää noin 400 km:n päähän. Järjestelmän kantama on siten suurempi kuin yhdysvaltalaisen MIM-104 Patriotin. Ohjuksen ensimmäiset testit tehtiin Kapustin Jarissa 12. helmikuuta 1999. Venäjän maavoimat otti ohjuksen käyttöön vuonna 2006. Ohjus toimii mm. Moskovan ohjuspuolustuksena.
S-400-patteristoon kuuluu kahdeksan ohjusalustaa ja 32 ohjusta ja liikkuva komentokeskus. Järjestelmän on kerrottu kykenevän torjumaan häivelentokoneita, risteilyohjuksia ja keskimatkan ballistisia ohjuksia (kantomatkaltaan alle 3 500 km ja nopeudeltaan alle 4,8 km/s).
Natoon kuuluva Turkki on ostamassa S-400-järjestelmää. Vastatoimena Yhdysvallat aikoo keskeyttää F-35-hävittäjien myynnin maahan. Ohjuksia on aiottu myydä Kiinaan.
Venäjä on siirtänyt teknologiaa Etelä-Koreaan, joka kehittää yksinkertaistettua versiota S-400-ohjuksesta, jota kutsutaan Cheolmae-2:ksi. Toteuttavat yhtiöt ovat Samsung Electronics ja ranskalainen Thales Group.
Yngling
Yngling on norjalaisen Jan Herman Lingen vuonna 1967 suunnittelema kilpa- ja retkipurjevene. Venettä purjehditaan kahden tai kolmen hengen miehistöllä. Sitä voidaan pitää Solingin pienempänä versiona. Ynglingin pituus on 6,35 m ja paino 645 kg. Veneessä on isopurje, fokka ja spinaakkeri.
Yngling olympialaisissa
Yngling hyväksyttiin kansainväliseksi kilpaluokaksi vuonna 1979, ja se valittiin naisten olympialuokaksi vuoden 2004 ja 2008 kisoihin. Vuoden 2012 kesäolympialaisissa sen korvasivat Elliot 6m -veneet, joilla järjestettiin naisten parikilpailu eli match race.
Olympiamitalistit
left|thumb
Valkeala
Valkeala on entinen Suomen kunta, joka sijaitsee Kymenlaakson maakunnassa ja on nykyisin osa Kouvolaa. Lakkautushetkellä kunnassa asui 0 ihmistä, ja sen pinta-ala oli 0 km², josta 0 km² oli vesistöjä. Väestötiheys oli 0 asukasta/km². Valkeala oli väkiluvultaan Suomen 90. suurin ja Kymenlaakson kuudenneksi suurin kunta 31. joulukuuta 2008 eli kunnan lakkautushetkellä.
pienoiskuva|Valkealan kirkko Valkealan kirkonkylällä
Valkeala, Anjalankoski, Elimäki, Jaala, Kouvola ja Kuusankoski liittyivät yhdeksi suurkunnaksi vuoden 2009 alussa. Kaupungin nimeksi tuli Kouvola ja asukasluvuksi lähes 90 000.
Valkealan naapurikunnat olivat ennen kunnan lakkauttamista Anjalankoski, Elimäki, Jaala, Kouvola, Kuusankoski, Luumäki, Mäntyharju ja Savitaipale.
Nykyisin Valkeala on yksi Kouvolan kuudesta suuralueesta. Siellä asui 11 433 ihmistä vuonna 2015.
Väestönkehitys
Vuoden 2015 väkiluku koskee nykyistä Valkealan suuraluetta ja aluetoimikuntaa, joka kattaa kokonaan entisen Valkealan kunnan alueen.
Taajamat
Vuoden 2000 lopussa Valkealassa oli 11 328 asukasta, joista 7 204 asui taajamissa, 4 079 haja-asutusalueilla ja 45:n asuinpaikat eivät olleet tiedossa. Valkealan taajama-aste oli 63,8 %. Valkealan taajamaväestö jakautui seitsemän eri taajaman kesken:
Kunnan keskustaajama on lihavoitu. Asteriskilla (*) merkityt taajamat kuuluivat tähän kuntaan vain osittain.
Maantiede
Valkealan suurimmat taajamat ovat kirkonkylä, Jokela (jotka yhdessä muodostavat Valkeala-nimisen tilastollisen taajaman), Utti, Vekaranjärvi, Vuohijärvi, Selänpää ja Tuohikotti. Valkealan kaksi varuskuntaa sijaitsevat Vekaranjärvellä ja Utissa. Vekaranjärven varuskunnassa toimii Karjalan Prikaati ja Utin varuskunnassa Utin Jääkärirykmentti.
Runsaista vesistöistä johtuen Valkealassa on kolmisen tuhatta (3 154) kesämökkiä.
Historia
Valkealan seurakunnasta tuli Iitin kappeliseurakunta 1631 ja seurakunta itsenäistyi 1640. Ensimmäinen kirkko vuodelta 1631 oli noin 17 metriä pitkä ja 10 metriä leveä pirttirakennus, jossa ei ollut tornia eikä penkkejä. Tämä kirkko purettiin 1674 ja samalle paikalle rakennettiin ristikirkko, johon rakennettiin lähes sata vuotta myöhemmin torni. 1770-luvulla sitä laajennettiin parvekkeilla. Juhana Salosen suunnittelema kellotapuli valmistui 1782. Toinen kirkko paloi 17. huhtikuuta 1795.
Valkealan kolmatta kirkkoa alettiin rakentaa 1796 ja se vihittiin käyttöön 1798. Kirkko nimettiin Aleksanterinkirkoksi Venäjän Aleksanteri I:n mukaan. Kirkon suunnitteli Juhana Salonen. Kolmas kirkko paloi lämmityslaitteista alkaneessa tulipalossa 13. marraskuuta 1920. Nykyinen Valkealan kirkko rakennettiin samalle paikalle, ja se vihittiin käyttöön 1927. Suunnittelijoina olivat Armas Lindgren ja Bertel Liljeqvist.
Liikenne
Valkealan läpi kulkee kaksi risteävää valtatietä: Pernajasta Kajaaniin kulkeva valtatie 6 ja Kotkasta Mikkeliin johtava valtatie 15. Helsingistä on matkaa Valkealaan noin 140 km.
Valkealan alueella kulkevat rautatie Riihimäeltä Vainikkalaan ja siitä erkaneva Savon rata Kouvolasta Kuopioon. Savon radalla sijaitsee käytöstä poistunut Selänpään asema, jonka Selänpään Asemayhdistys on kunnostanut kylätaloksi.
Kylät
Tässä on lueteltu Valkealan rekisterikylät. Niiden perässä on niihin kuuluvat osakylät tai merkittävän kokoiset alueet. Valkealassa oli 28 rekisterikylää ennen kunnan lakkauttamista. Alun perin, vuoteen 1920 saakka rekisterikyliä oli 31.
Postinumeroalueet
Tässä on luettelo Valkealan kunnan alueella sijainneista ja nykyisen Valkealan suuralueen sekä aluetoimikunnan alueella sijaitsevista postinumeroalueista. Tilastotiedot ovat vuodelta 2017.
Talous
pienoiskuva|oikea|Maisema Repoveden kansallispuistosta. Valkealan elinkeinorakenne oli seuraavanlainen:
Kunnan työpaikkaomavaraisuus oli 48 %. Miltei kolmasosa Valkealan työvoimasta kävikin työssä viereisessä Kouvolan kaupungissa ennen kuntaliitosta. Vuoden 2006 lopussa Valkealan työttömyysaste oli 8,7 %, mikä oli yli kolme prosenttia maakunnan keskiarvoa vähemmän.
Urheilu
Valkealan ylpeys on urheiluseura Valkealan Kajo. Se on voittanut lentopallon naisten Suomen mestaruuden vuonna 1998, hopeaa 1990, 1993, 1994, 1999 ja pronssia 1992. Myös pikajuoksija Visa Hongisto ja jääkiekkoilijat Vili Sopanen sekä Sami Tamminen ovat Valkealasta kotoisin.
Nähtävyyksiä
pienoiskuva|oikea|Olhavanvuoren seinämä.
Ruokakulttuuri
Valkealan pitäjäruoiksi nimettiin 1980-luvulla maksasoppa, tappaiskeitto, mannaputinki ja marjaliru sekä ohrarieska.
Tapahtumat
Vanhoillislestadiolaisten suviseurat on järjestetty Valkealassa vuonna 2007.
Minä ja hän
"Minä ja hän" on kappale Jenni Vartiaisen toiselta, Seili-nimiseltä studioalbumilta. Se julkaistiin albumin kuudentena ja viimeisenä singlenä 14. maaliskuuta 2012. Kappaleen ovat säveltäneet Vartiainen, Jukka Immonen ja Hannu Korkeamäki, ja sen on sanoittanut Mariska.
Kappale julkaistiin promosinglenä maaliskuussa 2012, kaksi vuotta Seilin julkaisun jälkeen, kun kappale sai näkyvyyttä televisiokanava Nelosen Voice of Finland -kykyjenetsintäohjelmassa. Kappale nousi sekä single- että latauslistan sijalle 8, mutta putosi molemmilta listoilta nopeasti. "Minä ja hän" oli parhaimmillaan Suomen radioiden 29:nneksi soitetuin kappale.
Jesse Kaikurannan akustinen versio kappaleesta julkaistiin Universal Music Finlandin virallisella YouTube-kanavalla 29. kesäkuuta 2012. Hip hop -artisti Elastinen esitti kappaleesta oman versionsa Vain elämää -televisiosarjan kolmannella kaudella syksyllä 2014. Elastisen versio sisältyy myös tuotantokauden toiselle kokoelma-albumille. Elastisen versio sijoittui parhaimmillaan latauslistan 15:nneksi ja singlelistan sijalle 12.
Idukkin piirikunta
Idukki on yksi Intian Keralan osavaltion 14 piirikunnasta. Piirikunnassa asuu 1 129 221 henkeä (vuonna 2001 ), ja sen keskuskaupunki on Painavu. Muita tärkeitä kaupunkeja ovat Thodupuzha, Kattappana ja Adimaly.
Idukkissa on suuri vuonna 1969 valmistunut pato, joka on rakennettu yhteistyössä Kanadan hallituksen kanssa. Pato tuottaa noin 60 prosenttia osavaltion sähköstä. Luonnoltaan Idukki on vuoristoinen: Anai Mudin 2 659 metriin nouseva vuorenhuippu on Intian korkein vuori Himalajan eteläpuolella. Piirikunnassa on 14 yli 2 000 metrin korkuista vuorta. Suuri osa Idukkista on metsien peittämää, ja siellä asuu useita harvinaisia eläinlajeja, kuten aasiannorsuja ja tiikereitä. Piirikunnan tärkeimmät maataloustuotteet ovat kardemumma, pippuri, kumi ja tee.
Aiheesta muualla
9.85°N, 76.94°W
Syklobutaani
Syklobutaani C4H8 on hiilestä ja vedystä muodostunut rengasrakenteinen orgaaninen yhdiste, joka on huoneenlämmössä (20 °C) olomuodoltaan väritöntä kaasua. Syklobutaania käytetään elintarvikkeiden suojakaasuna. Se kuuluu rakenteellisesti sykloalkaanien aineryhmään. Syklobutaanin CAS-numero on 287-23-0.
Syklobutaani ei ole hiiliatomiensa suhteen tasomainen, vaan yksi hiilistä poikkeaa kolmen muun hiilen tasosta noin 25°. Vaikka se lisääkin hieman yhdisteen kulmajännitystä, se pienentää lomittaiskonformaation estymisestä johtuvaa torsionaalista jännitystä, ja siten muodostaa pienienergiaisimman rengasjännityksen. Syklobutaanilla on 110,4 kJ/mol rengasjännitystä – hieman vähemmän kuin syklopropaanilla.
Syklobutaania voidaan valmistaa 1,4-dibromibutaanin ja natriummetallin välisellä reaktiolla tai niin kutsutulla Wolff–Kishner-pelkistyksellä butanonista. Syklobutaanin rengasmainen rakenne ei avaudu yhtä helposti kuin syklopropaanilla, joten ne eivät ole yhtä tavanomaisia. Rengasrakenne saadaan avautumaan katalyyttisesti vedyttämällä 120 °C:n lämpötilassa. Teollisuudessa syklobutaania voidaan käyttää liuottimena.
Daniil Maiorov
Daniil Afinogenovitš Maiorov (, 15. joulukuuta 1889 – 25. huhtikuuta 1923) oli udmurttilainen runoilija.
Daniil Maiorov syntyi nykyisen Udmurtian Grahovon piirin Verhnjaja Igran kylässä köyhän talonpojan perheeseen. Vuodesta 1912 hän työskenteli rautatieläisenä ja työläisenä Ašgabatissa ja Kokandissa. Vuoden 1917 lopussa Maiorov muutti takaisin kotiseudulleen ja meni töihin Jelabugassa ilmestyneen udmurtinkielisen Gudyri-lehteen. Vuonna 1921 hän siirtyi toimituksen mukana Iževskiin.
Maiorov kirjoitti ajankohtaista vallankumouslyriikkaa, käänsi udmurtiksi venäläisiä lauluja ja laati näytelmiä näytelmäkerhoja varten. Maaliskuussa 1923 hän palasi kotikyläänsä, jossa hän joutui henkirikoksen uhriksi.
Siparunaceae
Siparunaceae on kasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae).
Ulkonäkö ja koko
Kasvit ovat pensaita tai liaaneja, ja niihin kerääntyy alumiinia. Kasvit ovat enemmän tai vähemmän aromaattisia tai joskus melko epämiellyttävän tuoksuisia. Puusolukossa ei ole leveitä ydinsäteitä. Karvat ovat usein tähtikarvoja tai kimppuina. Silmut ovat suomuttomat. Lehdet sijaitsevat vastakkain ja ovat sahalaitaisia, korvakkeettomia, ja melko vahvat suonet yhtyvät lavan reunalla. Kukat ovat yksineuvoisia ja kasvit yksi- tai kaksikotisia. Suvussa Glossocalyx kukat ovat vastakohtaisia, suvussa Siparuna säteittäisiä. Kehälehtiä on tavallisesti neljä, viisi tai kuusi tai kehä on epämääräinen; harvoin kehälehtiä on seitsemän. Joskus kehälehdet ovat kasvaneet yhteen. Heteitä on tavallisesti kaksi tai paljonkin enemmän, harvoin yksi. Ponnet avautuvat usein yhdellä läpällä. Erillisiä emilehtiä on vähintään kolme, usein enemmän, ja ne ovat lyhytvartaloisia. Siemenaihe on yksikalvoinen. Hedelmävaiheessa pohjusmalja, jonka sisällä pienet hedelmät ovat, hajoaa epäsäännöllisesti.
Levinneisyys
Heimon kaksi sukua kasvaa eri alueilla. Siparunat esiintyvät trooppisessa Amerikassa ja Glossocalyx Länsi-Afrikassa.
Luokittelu
Siparunaceae käsittää kaksi sukua, joista siparunat (Siparuna) käsittävät 74 lajia. Glossocalyx longicuspis on ainoa laji suvussaan.
Heimo muodostaa yhdessä heimojen Gomortegaceae ja Atherospermataceae kanssa kladin Laurales-lahkon evoluutiopuussa. Kladin ominaisuuksiin kuuluvat muun muassa neulamaiset oksalaattikiteet, pohjusmaljan umpinaisuus, ponnen yksiteekaisuus, hyvin pieni alkio ja runsas endospermi (ravintovarasto siemenessä).
Ivan Djadjukov
Ivan Tihonovitš Djadjukov (, 11. syyskuuta 1896 – 1955) oli udmurttilainen kirjailija.
Ivan Djadjukov syntyi talonpojan perheeseen nykyisen Udmurtian Zavjalovon piirin Babinon kylässä. Vuonna 1918 hän liittyi vapaaehtoisena puna-armeijaan, jonka riveissä hän osallistui Venäjän kansalaissotaan. Vuonna 1920 hän opiskeli Sarapulin puoluekoulussa ja työskenteli sen jälkeen Gudyri-lehden toimituksessa.
Djadjukov kirjoitti 1920-luvun alusta lähtien ajankohtaista kansalaislyriikkaa ja kertomuksia, joiden taiteellinen arvo on usein vähäinen. Kirjailijan pääteoksena pidetään vuonna 1925 ilmestynyttä, Venäjän vallankumousta edeltävää udmurttikylää kuvaava kertomusta Paška Pedor (”Fjodor Paškin”), jonka hän 1930-luvulla laajensi pienoisromaaniksi. Djadjukov tunnetaan myös lastenkirjailijana.
Saura
Saura on Jarkko Even albumi vuodelta 1987.
Teniposidi
Teniposidi (C32H32SO13) on heterosyklinen orgaaninen yhdiste. Yhdistettä käytetään lääketieteessä leukemiatyyppien ja glioomien hoitoon.
Ominaisuudet ja käyttö
Teniposidi on huoneenlämpötilassa kiteistä ainetta. Yhdiste on optisesti aktiivista ja sen kiertokyky kloroformin ja metanolin seokseen liuotettuna on -107. Teniposidi sitoutuu topoisomeraasi II-entsyymiin ja estää sen toiminnan. Tällöin solunjakautumisen S- ja G2-vaiheessa DNA:n pätkät eivät enää yhdisty DNA:ksi ja solujen lisääntyminen estyy. Teniposidia käytetään akuutin lymfaattisen leukemia, lymfoomien ja glioomien eli eräiden aivosyöpätyyppien hoitoon. Teniposidi on hieman etoposidia tehokkaampi.
Haittavaikutukset
Vakavin teniposidin aiheuttama haittavaikutus on luuydinsuppressio, minkä seurauksena verisolujen tuotanto elimistössä vähenee. Tyypillisimmin vähenee valkosolujen ja verihiutaleiden määrä. Muita haittavaikutuksia ovat huonovointisuus, ripuli ja maksatoksisuus.
M/S Hartland Point
M/S Hartland Point on englantilaisen AWSR Shippingin omistama rahtialus. Alus on rakennettu vuonna 2002 Harland and Wolff -nimisellä telakalla Belfastissa, Pohjois-Irlannissa. Kuollutta painoa aluksella on 13 270 tonnia. Hartland Point on rekisteröity Yhdistyneen kuningaskunnan lipun alle ja sen kotisatama on Lontoo. Nykyisin Hartland Pointilla operoi Britannian puolustusministeriö.
Hartland Pointin sisaraluksia ovat M/S Hurst Point, M/S Eddystone, M/S Beachy Head, M/S Anvil Point ja M/S Longstone.
Käyttöhistoria
8. lokakuuta 2001 aluksen köli laskettiin vesille ja 9. kesäkuuta 2002 alus sai nykyisen Hartland Point -nimensä. 10. joulukuuta alus luovutettiin AWSR Shippingin omistukseen, joka rekisteröi aluksen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Tämän jälkeen Hartland Point aikarahdattiin UK Ministry of Defence Strategic Sealift Servicen (Britannian puolustusministeriö) liikenteeseen.
Rafael Elivuo
Rafael Elivuo on suomalainen musiikkituottaja, säveltäjä, sanoittaja ja musiikkikustantaja.
Ura
Kaiku Entertainmentille kiinnitetty Rafael on tuottanut ja kirjoittanut hittibiisejä Aleksanteri Hakaniemelle, Juha Tapiolle, Laura Voutilaiselle, Lukas Leonille, Isac Elliotille, ABREUlle, Sini Sabotagelle, Ollielle, Lord Estille, TIPPA-T:lle ja Leo Luthandolle.
Rafael on palkittu kymmenillä kulta- ja platinalevyillä.
Tampereen Gunners
Tampereen Gunners on vuonna 1989 perustettu tamperelainen salibandyn erikoisseura. Keväällä 2008 miesten ja poikien toiminta siirtyi Kooveen alaisuuteen. Näin ollen seuralla on toimintaa ainoastaan naisten sarjoissa. Pietarsaarelaisen FBC Jeppiksen luovuttua sarjapaikasta naisten edustusjoukkue pelaa kaudella 2017–2018 Sisä-Suomen II-divisioonassa.
Geofysiikka
thumb|300px|Geofyysikot tutkivat maapalloa fysikaalisin menetelmin
Geofysiikka on maapalloa ja ilmakehää sekä Maan vaikutuksessa olevaa lähiavaruutta tutkiva fysikaalinen tiede. Esimerkkejä geofysiikan tutkimusalueista ovat muun muassa maanjäristysten ennustaminen, painovoiman vaihtelut Maan pinnalla, Maan magneettikentän muutokset, järvien vedenlaatu tai pohjavesivarojen kartoitus.
Erityisesti geofysiikan tietoja tarvitaan nykyään ympäristöongelmien ratkaisemiseen ja ilmastonmuutoksen vaikutuksien arvioimiseen. Niillä on merkitystä myös muunlaisten katastrofien tutkimisessa (maanjäristykset, tulivuorten purkaukset, öljyonnettomuudet) ja niiden vaikutusten ehkäisyssä. Toisaalta geofysiikan tiedot auttavat esimerkiksi uusien öljy- ja malmiesiintymien etsimisessä, jotka työllistävätkin suuren osan geofyysikoista. Tämäntyyppistä geofysiikan käyttöä kutsutaan sovelletuksi geofysiikaksi.
Suomessa geofysiikkaa voi opiskella pääaineena Helsingin yliopistossa ja Oulun yliopistossa. Helsingissä voi suorittaa geofysiikasta sekä alemman että ylemmän korkeakoulututkinnon.
Osa-alueet
Geofysiikan eri osa-alueet keskittyvät Maan kivi-, ilma- ja vesikehän tutkimiseen.
Geofysiikkaan voidaan katsoa kuuluviksi myös lähiavaruuden ilmiöitä kuten aurinkotuulta, radiosäätä ja revontulia tutkivat tieteenalat. Kun myös muiden taivaankappaleiden olosuhteita on päästy tarkastelemaan entistä lähemmin, ovat monet geofysiikan alat laajentuneet koko aurinkokunnan kattaviksi, tästä esimerkkinä planetaarinen virtausoppi.
Historia
Nykyään geofyysikoiden kansainvälinen kattojärjestö on International Union of Geodesy and Geophysics (IUGG). Euroopassa vastaava järjestö on European Geophysical Society (EGS).
Jack Kilby
Jack St. Clair Kilby (8. marraskuuta 1923 – 20. kesäkuuta 2005) oli yhdysvaltalainen keksijä ja insinööri, joka sai Nobelin fysiikanpalkinnon vuonna 2000.
Elämä
Kilby kasvoi Kansasissa pikkukaupungin sähköliikkeen omistajan poikana. Hän kiinnostui amatööriradiosta ja radio-ohjelmista, ja opiskeli sähkötekniikkaa Illinoisin yliopistossa. Ylemmän korkeakoulututkinnon hän suoritti työn ohessa iltakursseilla Wisconsinin yliopistossa.
Kilby patentoi myös kannettavan elektronisen laskukoneen ja lämpötulostimen. Kaiken kaikkiaan hänen nimissään on noin 60 patenttia.
Kilbyllä on kaksi tytärtä ja viisi tyttärentytärtä.
Merkitys
Kilbyn ensimmäisenä rakentamasta mikropiiristä alkoi uusi tekninen vallankumous. Niitä on tehty miljardeja kappaleita, ja käytetty niin tietokoneissa kuin sydämentahdistimissakin.
Elsa Saisio
Elsa Helena Saisio (s. 19. heinäkuuta 1981 Helsinki) on suomalainen näyttelijä. Hän oli kiinnitettynä Lahden kaupunginteatteriin 2009–2014 ja on sittemmin toiminut freelancer-näyttelijänä.
Elämä ja ura
Saisio valmistui ylioppilaaksi Kallion ilmaisutaidon lukiosta vuonna 1999 ja opiskeli näyttelijäntyötä Teatterikorkeakoulussa 1999–2003. Saisio valmistui teatteritaiteen maisteriksi vuonna 2004. Hänen lopputyönsä julkaistiin kirjana nimellä Katseen alaiset. Kirjassa haastatellaan Suomen eturivin naisnäyttelijöitä (muun muassa Seela Sellaa, Ritva Valkamaa ja Laura Malmivaaraa) heidän suhteestaan näyttelemiseen, yleisöön ja katseen kohteena olemiseen sekä peilataan näyttelijäntyön ja etenkin naisnäyttelijöiden aseman ja työn muutosta Suomessa viimeisten vuosikymmenten aikana.
Teatterissa Saisio on nähty muiden muassa Kansallisteatterin Romeossa ja Juliassa (2002) Julian roolissa, Teatteri Jurkan Hamletissa (2004) Ofeliana, pedofiliaa käsittelevässä Blackbird-näytelmässä (2006) Unan roolissa, Leea Klemolan Kohti kylmempää -näytelmässä (2006) Touretten syndroomasta oireilevan neanderthal-teinin roolissa, Mikko Roihan ohjauksessa Villisorsa (2011) Hedvigin roolissa ja Hilkka-Liisa Iivanaisen ohjauksessa Kissa kuumalla katolla (2013) Maggien roolissa. Saisiolla on ollut myös musikaalirooleja, kuten Sally Bowles Tampereen Teatterin Cabaret’ssa (2008), Edith Piaf Lahden kaupunginteatterin Edith Piafissa (2009), Nancy Oliver! -musikaalissa (2009), Sheila Hair-musikaalissa (2012) ja Velma Kelly Chicagossa (2014).
Saisio on tehnyt myös elokuvarooleja ja näytellyt televisiosarjoissa. Hänen merkittävimmät roolinsa ovat olleet elokuvissa Tulennielijä (1998), Pelon maantiede (2000) ja Pahat pojat (2003). Mainittavimpiin televisiotöihin kuulunee prostituoidun Tinan rooli Tove Idströmin käsikirjoittamassa sarjassa Jumalan kaikki oikut (2006) ja kenkäsuunnittelija Veran rooli Pirkko Saision käsikirjoittamassa televisiosarjassa Tehdas (2012–2014).
Saisio näyttelee naispääosaa Kaikki oikein -elokuvassa, joka sai ensi-iltansa alkuvuodesta 2018, sekä Auni Parmasta Nelonen-kanavalla vuonna 2018 alkaneessa televisiosarjassa Kummeli esittää: Kontio & Parmas. Vuonna 2022 sai ensi-iltansa televisiosarjan pohjalta tehty elokuva Kontio & Parmas -elokuva, jossa hänellä on sama rooli.
Yksityiselämä
Elsa Saision vanhemmat ovat näyttelijä-kirjailija Pirkko Saisio ja näyttelijä Harri Hyttinen. Lisäksi hänen perheeseensä kuuluu Pirkko Saision puoliso Pirjo Honkasalo.
Saision puoliso on näyttelijä Timo Välisaari. Heillä on vuonna 2010 ja 2015 syntyneet lapset.
Rakkaus on murhaa (kappale)
”Rakkaus on murhaa” on suomalaisen laulaja-lauluntekijän Anssi Kelan kappale, joka julkaistiin singlenä helmikuussa 2006. Kappale on neljäs singlejulkaisu Kelan kolmannelta sooloalbumilta Rakkaus on murhaa.
Kappale rakentuu akustisen kitarakuvion ympärille, jonka Kela oli kirjoittanut vuosia aiemmin. Sanoitukset sijoittuvat Helsingin Punavuoreen missä Kela asui kappaleen kirjoittamisen aikaan. Alun perin sanoituksissa mainittiin ”Bulevardin tammet”, mutta puut olivat tuolloin paljaita. Täten Kela päätti ottaa yhteyttä kaupungin puutarhaosastolle ja selvittää mitä puita Bulevardilla kasvoi. Saatuan vastauksen Kela vaihtoi kappaleessa mainitut tammet vaahteroiksi. Alun perin kappaleessa ei ollut kertosäkeistöä, vaan säkeistöt päättyivät toteamukseen ”rakkaus on murhaa”. Asko Kallonen ehdotti Kelalle lauseen toistamista, josta muodostui kappaleen kertosäe.
Kela halusi ”alleviivata kappaleen henkilökohtaisen tragedian tuntua”, ja pyysi viulisti Pekka Kuusistoa laatimaan siihen jousisovitukset. Kela on sittemmin ylistänyt lopputulosta yhdeksi uransa hienoimmista hetkistä. Kuusiston mielestä kappaleen lopuke oli ”atonaalisinta paskaa”, mitä hän on koskaan tehnyt.
”Rakkaus on murhaa” ei noussut lainkaan listoille Suomessa.
Oliivikukastaja
Oliivikukastaja (Prionochilus olivaceus) on Filippiinien kotoperäinen varpuslintu.
Esiintyminen
Oliivikukastaja elää Filippiineillä ja siitä tunnetaan kolme alalajia. Sen elinympäristön ala on 100 000–1 000 000 neliökilometriä. Tweeddale kuvaili lajin holotyypin Dinagatista Filippiineiltä vuonna 1877.
World Games
World Games on kansainvälinen neljän vuoden välein järjestettävä urheilutapahtuma, jossa kilpaillaan useissa erilaisissa urheilulajeissa. Kisat järjestää Kansainvälisen olympiakomitean suojeluksessa toimiva IWGA-järjestö (International World Games Association). Ensimmäiset World Games -urheilukilpailut järjestettiin vuonna 1981.
World Games -kilpailuissa järjestetään kilpailutapahtumia urheilulajeissa, jotka eivät ole olympialaisten kisojen ohjelmassa. Ohjelmaan kuuluu lajeja, jotka ovat aikaisemmin olleet olympialaisten ohjelmassa, kuten köydenveto, sekä lajeja, jotka ovat ehdolla olympialajeiksi. Usein KOK vaatii, että olympiakisoihin ehdolla oleva laji on ollut World Gamesien ohjelmassa (esimerkiksi triathlon).
Tavallisesti World Games -tapahtuma järjestetään kaupungissa, jossa on tarvittavat suorituspaikat kilpailutapahtumille. Lajeja varten ei rakenneta uusia urheilutiloja tai -paikkoja. Maailmanlaajuisesti tunnettuja World Games -tapahtuman ohjelmassa olevia lajeja ovat muun muassa suunnistus, kehonrakennus, räpyläuinti, squash, vesihiihto, ultimate sekä biljardi.
World Games -kilpailut
* Turnaus oli alun perin tarkoitus järjestää 2021, mutta se siirrettiin koronaviruspandemian vuoksi vuodelle 2022.
Kuun poika Luca
Kuun poika Luca on Jarkko Even studioalbumi vuodelta 1995.
Haya Rashed Al Khalifa
pienoiskuva|[[George W. Bush (vas.) ja Haya Rashed Al Khalifa YK:n yleiskokouksessa 19. syyskuuta 2006.]] Haya Rashed Al Khalifa (s. 18. lokakuuta 1952) on bahrainilainen juristi ja diplomaatti. Hän toimi Yhdistyneiden kansakuntien 61. yleiskokouksen puheenjohtajana 12. syyskuuta 2006 alkaen 17. syyskuuta 2007 saakka. Hän oli yleiskokouksen kolmas naispuolinen puheenjohtaja.
Al Khalifa opiskeli oikeustiedettä Kuwaitissa ja valmistui 1974. Vuonna 1979 hän oli toinen kahdesta ensimmäisestä naispuolisesta lakimiehen ammatin harjoittajasta Bahrainissa. Sittemmin hän perusti oman lakiasiaintoimistonsa jota johtaa edelleen. Hän on myös ollut jäsenenä Bahrainin perustuslakituomioistuimessa. Lisäksi hän on opiskellut kansainvälistä julkisoikeutta Pariisin I yliopistossa Sorbonnessa.
Al Khalifa oli 1997–1999 sovittelukomitean varapuheenjohtaja lakialan kansainvälisessä järjestössä IBA:ssa. Kansainvälisen kokemuksensa ansiosta hän sai maaltaan diplomaattisia tehtäviä. Vuosina 2000–2004 hän oli Bahrainin suurlähettiläs Ranskassa. Tämän ohella hän edusti maataan Belgiassa, Sveitsissä ja Espanjassa. Al Khalifa oli Bahrainin ensimmäinen naispuolinen suurlähettiläs. Hän osaa täydellisesti kolmea kieltä: arabiaa, englantia ja ranskaa.
Al Khalifa, kutsumanimeltään Sheikha Haya, on Bahrainin edustaja Unescossa. Kesäkuussa 2006 YK:n yleiskokous valitsi hänet Aasian edustajana tulevan 61. yleiskokouksen puheenjohtajaksi seuraamaan Jan Eliassonia vuoden kestävään virkaan. Al Khalifa aloitti virassaan 12. syyskuuta 2006 ja hänen kautensa päättyi 17. syyskuuta 2007. Hänen seuraajakseen 62. yleiskokouksen johtoon valittiin Srgjan Kerim.
Haya Rashed Al Khalifa kuuluu Bahrainia hallitsevaan Al Khalifa -sukuun. Maata vuoteen 1932 hallinnut Isa ibn Ali Al Khalifa oli hänen isoisoisänsä.
Kaikkien aikojen parhaat – 40 klassikkoa
Kaikkien aikojen parhaat – 40 klassikkoa on Kari Tapion kokoelma-albumi, joka julkaistiin vuonna 2002 levymerkillä Edel Records Finland. Albumin jatko-osa, Kaikkien aikojen parhaat Vol. 2 julkaistiin 15. lokakuuta 2008. Kultalevy myönnettiin vuonna 2002 ja platinalevy vuonna 2007. Albumia on myyty yhteensä yli 45 000 kappaletta.
Dislokaatio
Dislokaatiot ovat kiteisissä aineissa esiintyviä viivamaisia tai nauhamaisia kidevirheitä ja niitä syntyy mm. jähmettymisen yhteydessä, plastisessa deformaatiossa, tai säteilytettäessä metallia. Viivamaisuus tarkoittaa sitä, että dislokaation koko poikkeaa atomikokoluokasta vain yhdessä paikkaulottuvuudessa.
Dislokaatioiden määrä metalleissa on huomattavan suuri. Jopa aineessa joka on valmistettu hitaasti jäähdyttämällä dislokaatioita esiintyy noin tuhat neliömillimetrillä. Suuren jännityksen vaikutuksesta dislokaatioiden tiheys voi olla jopa miljardi dislokaatiota neliömillimetrillä.
Kiteisissä aineissa dislokaatioiden liike on tärkein plastista deformaatiota aiheuttava tekijä. Esimerkiksi raudan ja kuparin helppo muokattavuus perustuu siihen, että dislokaatioiden liike näissä materiaaleissa on helppoa, kun taas teräksen lujuus johtuu siitä, että dislokaatioiden liike on rajoitettua.
Dislokaatioiden rakenne
Dislokaatio voidaan luokitella särmätyyppiseksi, ruuvityyppiseksi, tai näiden kahden välimuodoksi. Yleisesti dislokaatio on välimuototyyppinen, mutta särmätyyppisen ja ruuvityyppisen dislokaation rakenne voidaan helposti ymmärtää tarkastelemalla kidemäisen aineen atomien järjestäytymistä kidehilaan atomitasoiksi, kuten kuvassa 1 on esitetty. Käyttäen atomitasojen kuvauksena viivoja, täydellinen kidehila voidaan esittää näiden viivojen muodostamana ruudukkona kuten kuvassa 2 vasemmalla ylhäällä ja vasemmalla alhaalla on esitetty. Dislokaation aiheuttamaa poikkeamaa täydellisestä kiderakenteesta kuvaava suure on Burgersin vektori b.
Ruuvityyppinen dislokaatio voidaan käsittää atomitasojen "vääntymisenä" toistensa suhteen, kuten kuvassa 2 alhaalla oikealla on esitetty.
Dislokaation liike ja plastinen deformaatio
1900-luvun alkupuolella dislokaation käsitteen avulla pystyttiin selittämään kokeelliset havainnot, joiden mukaan makroskooppisen kappaleen plastinen deformaatio tapahtuu huomattavasti ns. teoreettista leikkausjännitystä matalamman jännityksen vaikutuksesta. Tämä johtuu siitä, että dislokaation liikkuessa aineessa, kaikkien atomitasolla olevien kiteen atomien ei tarvitse liikahtaa kerralla jotta deformaatio tapahtuu. Riittää, että vain dislokaation lähellä olevat atomit liikkuvat.
Dislokaatio liikkuu helpoimmin ns. liukutasoa pitkin kun materiaaliin kohdistuu leikkausjännitys. Tällaista liikettä kutsutaan dislokaation liu'uksi.
Dislokaation liike liukutasolla tapahtuu sen vieressä olevien atomien liikkuessa Burgersin vektorin verran liukutasolla. Burgersin vektori siis kuvaa myös dislokaation liikkeen aiheuttaman plastisen deformaation suuruutta. Makroskooppisen kappaleen kokonaisvaltainen plastinen deformaatio koostuu kaikkien yksittäisten dislokaatioiden liikkeestä.
Dislokaatiolähteet
Jännityksen vaikutuksesta dislokaatioiden määrä materiaalissa voi kasvaa huomattavasti. Dislokaatioiden määrä voi kasvaa mm. raerajojen, pinnan tai ns. Frank-Read tyyppisen lähteen vaikutuksesta. Raerajoilla olevat kidevirheet tuottavat dislokaatioita, jotka jännityksen vaikutuksesta liikkuvat kiteessä. Vastaavasti pinnalla olevat epätäydellisyydet voivat kohottaa jännitystä, jolloin dislokaatioita muodostuu näissä paikoissa. Frank-Read lähde aktivoituu kun dislokaation liike liukutasolla on osittain estynyt yhdessä tai useammassa pistemäisessä paikassa. Esimerkiksi jos dislokaation liike on estynyt kahdessa paikassa, dislokaatio laajenee näiden pisteiden välistä kulkevasta viivasta joka suuntaan muodostaen toistuvasti ympyrän kuvan 4 osoittamalla tavalla, jolloin yksi dislokaatioviiva monistuu tuottaen useita dislokaatioita.
Isle of the Lost
Isle of the Lost on kuvitteellinen saarivankila, joka esiintyy Descendants-elokuvatrilogiassa, televisiosarjassa Descendants: Wicked World sekä useissa Descendants-kirjoissa. Saari on mukana myös videopelissä Descendants: Isle of the Lost Rush.
Vankilaan on karkotettu kaikki tunnetuimmat Disneyn konnat ja heidän avustajansa, mukaan lukien Shere Khan -tiikeri, Scar-leijona ja tämän hyeena-apulaiset Shenzi, Banzai ja Ed, Dumbo-elokuvan sirkustirehtööri ja Agrabahin kuninkaallinen tähtitieteilijä (ainoa Disneyn konna, jolla ei ole ollut virallista ensiesiintymistä elokuvissa tai televisiosarjassa). Monet edesmenneet konnat herätettiin henkiin ja vangittiin saarelle kokemaan kuolemaakin pahempi kohtalo: elämä ilman taikuutta.
Saarta ympäröi näkymätön taikamuuri, joka estää saaren asukkaita pakenemasta saarelta. Puhelin ja internetyhteydet eivät toimi saarella. Saaren rakennukset muistuttavat slummia ja ovat rapistuneet vuosien kuluessa. Ruosteiset vanhat kolikot toimivat saaren valuuttana. Saaren asukkaat elävät saarella omaa elämäänsä eristyksissä yhteiskunnasta ja heillä on useita jälkeläisiä. Osalle näistä jälkeläisistä annettiin mahdollisuus poistua saarelta ja opiskella Auradonin koulussa ja valita ovatko he hyviä vai pahoja, kuten vanhempansakin. Saaren muodollisena johtajana toimi Pahatar, joka ei ole luopunut toivosta paeta saarelta ja vallata Auradonia. Kun Pahattaren tytär Mal kukisti äitinsä muuttamalla hänet liskonkokoiseksi olennoksi, saarelaiset eivät enää omaksuneet itselleen virallista johtajaa. Myöhemmin Ursulan tytär Uma julisti itsensä saaren muodolliseksi johtajaksi.
Ainoat tunnetuimmat saarelta paennet asukkaat ovat Pahatar, joka onnistui pakenemaan Hyvän Haltiakummin tyttären Janen tehtyä vahingossa aukon suojamuuriin, ja Matami Mimmi, joka onnistui pakenemaan maanalaista taikatunnelia pitkin Auradoniin. Myöhemmin paljastui, että Pahattaren pakenemisen seurauksena suuri määrä taikuutta kerääntyi saaren alle, mikä loi katakombeja, jotka sisälsivät neljä talismaania: Dragon’s Egg, Ring of Envy, Golden Cobra ja Fruit of Venom. Mal, Evie, Jay ja Carlos onnistuivat myöhemmin saamaan talismaanit haltuunsa estääkseen niitä joutumasta vanhempiensa käsiin, minkä jälkeen Hyvä Haltiakummi tuhosi talismaanit. Samalla selvisi, että nelikko oli vahingossa jättänyt saarelle kaukosäätimen, jolla kykeni avaamaan aukon hetkellisesti suojamuuriin läpikulkua varten, mutta heidän ja muiden onneksi se oli särkynyt, mikä antoi Auradonille aikaa valmistautua tuleviin pakenemisyrityksiin, kun laite saadaan korjattua saaren asukkaiden toimesta.
Descendants 3 -elokuvan lopussa Mal julistautui sekä Auradonin ja saaren kuningattareksi ja kuningas Benin ja Hyvän Haltiakummin suostumuksesta poisti lopullisesti saaren suojamuurin ja loi sillan, jota kautta saaren asukkaat pystyivät kulkemaan Auradoniin, minkä jälkeen molemmat yhteiskunnat yhdistyivät.
Saari esiintyy näissä kirjoissa: Descendants: Isle of the Lost, Return to the Isle of the Lost: A Descendants Novel, Rise of the Isle of the Lost: A Descendants Novel ja Escape from the Isle of the Lost: A Descendants Novel.
Dragon Hall
Saarella oleva koulu, joka sijaitsee hautausmaalla ja joka opettaa saarella asuvien pahisten lapsille pahoja asioita ja yleistietoa. Tohtori Facilier toimii koulun rehtorina ja Ilkeä äitipuoli eli Lady Tremaine ja Mother Gothel ovat koulun tunnetuimpia opettajia. Myös velho Yen Sid opettaa koulussa opettaen lapsia selviämään elämästä tieteen, eikä taikuuden avulla ja toimii Kuningas Benin vakoojana raportoiden hänelle saaren eri tapahtumista. Yen Sid on perustanut Anti-Heroes Clubin valituista jälkeläisistä toimimaan Auradonin hyväksi. Romaanissa Escape from the Isle of the Lost: A Descendants Novel paljastui, että myös Gaston ja Matami Mimmi toimivat koulun opettajina.
Goblin Wharf
Saaren ainoa satama, jota hiidet ylläpitävät ja johon Auradonin alukset tuovat usein ruokaa ja tarvikkeita saaren asukkaille.
Bargain Castle
Saarella sijaitseva linna, jonka ylemmässä kerroksessa Pahatar ja Mal asuivat. Linnan alempi kerros toimi kauppana, joka myi käytettyjä kaapuja ja suippokärkisiä hattuja. Kun Pahatar kukistettiin hänen onnistuttua pakenemaan saarelta, saaren asukkaat tuhosivat linnan sisätilat paitsi Malin huoneen, koska he uskoivat Malin vain teeskentelevän hyvistä.
Castle Across the Way
Saarella sijaitseva toinen linna, jossa Paha Kuningatar ja Evie asuvat. Pahatar vangitsi Pahan Kuningattaren ja Evien linnaan 10 vuodeksi, koska Malia ei kutsuttu Evien 6-vuotissyntymäpäiville. Yksi linnan kellareista on Yen Sidin perustaman Anti-Heroes Clubin salainen tapaamispaikka.
Cauldron Repair
Hornansarven omistama kauppa, joka korjaa vanhoja taikajuomapatoja, joita käytetään keittoastioina.
Slop Shop
Saarella sijaitseva hiisien ylläpitämä kahvila, joka myy vanhentunutta ruokaa ja vahvaa mustaa kahvia. Yen Sid käy usein kahvilassa juomassa teetä.
Hook’s Inlet
Saarella sijaitseva kalakauppa, jota Kapteeni Koukku ylläpitää. Koukun alus Jolly Roger on ankkuroitu kaupan viereen ja sen ympärillä uiskentelee useita krokotiileja.
Queen of Heart’s Salon
Saarella sijaitseva salonki, jota Herttakuningatar ylläpitää. Cruella de Vil on yksi salongin vakioasiakkaista.
Ursula’s Fish and Chips
Ursulan omistama kauppa, joka myy kalaa ja perunoita. Ursula ja Uma asuvat kaupan takaosassa.
Frollo’s Creperie
Tuomari Frollon omistama kauppa, joka myy ranskalaista ruokaa.
Gaston’s Duels Without Rules
Gastonin omistama kauppa, joka myy metsästykseen ja kaksintaisteluun tarvittavia välineitä ja jossa voi haastaa toisen kaksintaisteluun ilman sääntöjä.
The Facilier's Shop
Tri Facilierin omistama kauppa, joka myy vaatteita ja kirjoja. Facilierin tytär Freddie työskentelee kaupassa.
Dr. Facilier’s Voodoo Arcade
Saarella sijaitseva huvipuiston tapainen alue, jossa on pelisaleja ja karnivaaleja ja joka nähtiin Descendants 3 -elokuvassa. Tri Facilierin toinen tytär Celia työskentelee paikassa.
Troll Town
Saarella sijaitsema peikkojen asuttama alue. Cruella käy usein hieronnassa paikassa peikkojen isojen käsien takia.
Serpent Prep eli The Serpent Preparatory School for the Education of Miscreants
Saaren vastakkaisella puolella sijaitseva toinen koulu, joka kilpailee Dragon Hallin kanssa. Uma, Harry ja Gil ovat koulun tunnetuimpia oppilaita.
Witch School
Saarella sijaitseva kolmas koulu, joka on tarkoitettu oppilaille, joiden vanhemmilla oli taikavoimia ennen saarelle karkoitustaan. Matami Mimmin tyttärentytär Maddy on koulun tunnetuin oppilas. Carlosin mielestä koulun olemassaolo on tyhmää, koska saaren suojamuuri estää kaiken taikuuden ja sen opettamisesta ei ole mitään hyötyä.
Isle of the Doomed
Saaren vieressä sijaitseva toinen saari, jossa Pahattaren entinen linna Forbidden Fortress sijaitsee. Saaren asukkaita ovat Pahattaren örkkiapulaiset, jotka ovat vuosia odottaneet emäntänsä paluuta ja epätoivossaan muuttuneet kannibaaleiksi.
Bits and Bobs
Saarella sijaitseva kauppa, joka myi kosmetiikkaa.
VK’s hideout
Saarella sijaitseva sotkuisa asunto, jossa Mai, Evie, Jay ja Carlos piileskelivät vanhemmiltaan ja suunnittelivat tulevaisuuttaan.
Shan Yu’s Dim Sums
Shan Yun omistama kauppa, joka myy kiinalaista dim sum -ruokaa.
Hades Cave
Saaren alla sijaitseva maanalainen luola, jossa Hades asuu.
Julia Mamaea
thumb|pysty|Julia Mamaean rintakuva [[Louvren taidemuseossa.]] Julia Avita Mamaea (k. 235) oli Rooman keisari Severus Alexanderin äiti, joka käytti todellista valtaa poikansa hallitsijakautena.
Elämä
Kun pretoriaaniprefekti Macrinus vuonna 217 murhautti keisari Caracallan ja julistautui itse keisariksi, joutui koko Julia Domnan suku karkotetuksi Roomasta takaisin Syyriaan, mutta Julia Maesa onnistui pian nostamaan uudeksi keisariksi tyttärenpoikansa Elagabaluksen. Saatuaan tarpeekseen Elagabaluksen holtittomasta hallinnosta Julia Maesa ja Julia Mamaea painostivat tämän kesäkuussa 221 adoptoimaan Julia Mamaean 12-vuotiaan pojan Bassianus Alexianuksen ja nimeämään hänet caesariksi eli kruununperijäksi. Julia Mamaea varmisti, ettei hänen poikansa joutuisi Elagabaluksen vaikutuksen alaiseksi, ja tästä tulikin pian vihattua keisariserkkuaan suositumpi. Maaliskuussa 222 pretoriaanikaarti surmasi Elagabaluksen, joka oli yrittänyt saada Bassianus Alexianuksen murhatuksi, sekä samalla Julia Soaemiaksen. Julia Maesalla ja myös Julia Mamaealla on arveltu olleen osansa Elagabaluksen tuhossa. He väittivät nyt valheellisesti Bassianus Alexianuksen olevan Caracallan avioton poika, ja tämä julistettiin keisariksi nimellä Severus Alexander. Myös Elagabalus oli nostettu keisariksi väittämällä häntä Caracallan pojaksi.
Koska Severus Alexander oli keisariksi tullessaan vain 13-vuotias, todellista valtaa käyttivät hänen isoäitinsä Julia Maesa ja äitinsä Julia Mamaea. Julia Mamaealle myönnettiin augustan arvonimi, joka hänen äidillään jo oli. Julia Maesan kuoltua vuonna 224 valta keskittyi lähes täydellisesti Julia Mamaealle, joka toimi käytännössä poikansa sijaishallitsijana. Hänellä oli tukenaan 16 senaattorin muodostama neuvosto. Julia Mamaea yritti aluksi nojata arvostettujen oppineiden tukeen järjestämällä tunnetun laintuntijan Ulpianuksen uudeksi pretoriaaniprefektiksi ja historioitsija Cassius Dion konsuliksi. Ulpianus oli myös Julia Mamaean tärkein neuvonantaja. Pretoriaanit kuitenkin kapinoivat ja surmasivat Ulpianuksen vuonna 223 tai 224 sekä pakottivat vuonna 229 Cassius Dion poistumaan henkensä uhalla Roomasta.
Julia Mamaea järjesti vuonna 225 Severus Alexanderin avioliiton Sallustia Orbianan kanssa. Julia Mamaea alkoi kuitenkin pian pitää uutta miniäänsä ja varsinkin tämän caesariksi nimitettyä isää Seius Sallustiusta uhkana omalle vallalleen. Vuonna 227 Julia Mamaea järjesti Sallustia Orbianan karkotetuksi Afrikkaan ja tämän isän teloitetuksi vallankaappausaikeista syytettynä. Tämä lisäsi vihamielisyyttä Julia Mamaeaa kohtaan, varsinkin kun Severus Alexander oli jo täysi-ikäinen ja siten periaatteessa kykenevä hallitsemaan itse. Antiikin historioitsijat tuomitsivat Julia Mamaean liiallisesta sekaantumisesta hallitusasioihin.
Julia Mamaea osallistui poikansa kanssa vuosien 231–232 sotaretkeen Sassanidien Persian hallitsijaa Ardaširia vastaan. Roomalaiset saivat pysäytettyä Ardaširin etenemisen valtakunnan alueelle, mutta Severus Alexander ei myöskään halunnut edetä vihollisen alueelle, ja armeijan piirissä sotaretkeä pidettiin epäonnistuneena. Syynä huonoon menestykseen on pidetty joko Severus Alexanderin pelkuruutta tai Julia Mamaean sekaantumista sotilaalliseen päätöksentekoon. Vuosina 234–235 keisari ja hänen äitinsä johtivat Germaniassa toista sotaretkeä Rooman alueelle tunkeutuneita alemanneja vastaan. Kun Severus Alexander yritti huonolla menestyksellä lahjoa alemannit poistumaan Rooman alueelta, sotilaat huusivat Maximinus Thrax -nimisen komentajan uudeksi keisariksi. Vallankaappauksen jälkeen Severus Alexander ja Julia Mamaea joutuivat omien sotilaidensa surmaamiksi leirissään Moguntiacumin (nyk. Mainz) lähellä helmi–maaliskuussa 235. Samalla päättyi Severusten hallitsijasuvun valtakausi.
Puheen taltioiminen
Puheen taltioimisella tarkoitetaan menetelmiä, joilla puhe voidaan taltioida kirjoitettuun muotoon. Puhetta voidaan tallentaa myös nauhoittamalla ja tallentamalla joko ääni tai kuva, mutta näitä ei pidetä varsinaisina puheentaltioimismenetelminä.
Puheentaltioimismenetelmät
Puheen taltioiminen on mahdollista seuraavin menetelmin:
Pikakirjoitus voi olla
Hurskaat sisaret
Hurskaat sisaret on argentiinalaisen kirjailijan Federico Andahazin vuonna 1998 julkaisema romaani. Teos edustaa ironisella tavalla kauhukirjallisuutta ja on monin tavoin uskollinen 1800-luvun kauhuromantiikan konventioille. Romaani antaa fiktiivisen ja voimakkaasti fantasioidun selityksen John Polidorin kuuluisan Vampyyri-novellin (1819) synnylle.
Puheen taltioiminen
Puheentaltioimismenetelmät
- konepikakirjoitusta tai